Tejmuraz Gabašvili
Tejmuraz Gabašvili (,  rođen 23. maja 1985. u Tbilisiju, Gruzijska SSR) je profesionalni teniser iz Rusije. Rođen je u Gruziji, ali se preselio u Moskvu, Rusija. Postao je profesionalni igrač 2001. godine.

Biografija 
Svoju karijeru je počeo kada je imao šest godina. Nazvali su ga „Cunami“, zbog njegove velike energije.

Privatni život 
Tejmuraz Gabašvili priča ruski, gruzijski, engleski i španski. Njegov brat Levan igra košarku za Dinamo Tbilisi. Izvan tenisa, Gabašvili uživa igrajući fudbal i košarku, a njegov trener je Andrej Kesarev.

Teniska karijera 
Gabašvili je svoj debitantski nastup na ATP turu ostvario 2004. godine u Bostadu, gde je izgubio od Olivijea Patjensa iz Francuske.

2007—2010 
Godine 2007, na Vimbldonu se sastao sa Federerom u prvom kolu, i izgubio sa 3-6, 2-6, 4-6.
U prvom kolu US Opena 2007, Gabašvili je pobedio tada svetski broj 7, Fernanda Gonzalesa, u pet setova, 6-4, 6-1, 3-6, 5-7 i 6-4. U četvrtom setu, Gabašvili je servirao za meč na 5-4, ali je napravio tri uzastopne duple greške, pa je izgubio gem i set, ali je u petom i poslednjem setu uspeo da osvoji meč.

U prvom kolu US Opena 2009, u pojedinačnoj konkurenciji izgubio je u tri seta od domaćeg tenisera Levina, sa 7-5, 6-1, 6-2.

U trećem kolu Rolan Garosa 2010., u pojedinačnoj konkurenciji, pobedio je Endija Rodika u tri seta, sa 6-4, 6-4, 6-2. Međutim, izgubio je u četvrtom kolu od Austrijanca Melcera u četiri seta, rezultatom 6-7 6-4 1-6 4-6.

Na izdanju Otvorenog prvenstva Sjedinjenih Američkih Država 2010. godine, u pojedinačnoj konkurenciji, Gabašvili je u prvom kolu igrao sa svetskim brojem 1, Rafaelom Nadalom, i izgubio sa 6-7 (4), 6-7 (4), 3-6.

ATP finala

Parovi: 2 (1–1)

Rezultati pojedinačno

Spoljašnje veze 

 Tejmuraz Gabašvili na sajtu ATP 
 Tejmuraz Gabašvili na sajtu ITF 
 Tejmuraz Gabašvili na sajtu Dejvis kupa 

Ruski teniseri